*Likumprojekts*

**Grozījumi likumā „Par piesārņojumu”**

Izdarīt likumā „Par piesārņojumu” (Latvijas Republikas Saeimas un Ministru Kabineta Ziņotājs, 2001, 9.nr.; 2002, 16.nr.; 2004, 2.nr.; 2005, 5.nr.; 2006, 9.nr.; 2007, 21., 23.nr.; 2009, 12.nr.; Latvijas Vēstnesis, 2009, 205.nr.; 2010, 104., 206.nr.; 2011, 120.nr; 2013, 36.nr.) šādus grozījumus:

1. Izteikt 32.3 panta devīto daļu šādā redakcijā:

„(9) Ministru kabinets:

1) nosaka kārtību, kādā tiek:

a) veiktas darbības emisijas reģistrā, tai skaitā, darbības ar kontiem, konta turētāju, konta pilnvaroto pārstāvi vai papildu pilnvaroto pārstāvi, darbības ar emisijas kvotām un Kioto vienībām;

b) veikta uzraudzība un kontrole darbībām emisijas reģistrā un piekļuvei emisijas reģistram, kā arī nodrošināta sadarbība ar citām iestādēm uzraudzības un kontroles nodrošināšanai;

c) sniegta informācija citām iestādēm un sabiedrībai par darbībām emisijas reģistrā, tai skaitā par veiktajiem pārskaitījumiem;

d) noteikta valsts administratora pakalpojuma maksa par emisijas reģistrā esošo kontu administrēšanu;

2) apstiprina valsts administratora pakalpojuma maksas cenrādi.”

2. Aizstāt 32.4 panta trešajā daļā vārdus un skaitļus „Eiropas Komisijas 2010.gada 7.oktobra regulu (ES) Nr. 920/2010 par standartizētu un drošu reģistru sistēmu saskaņā ar Eiropas Parlamenta un Padomes direktīvu 2003/87/EK un Eiropas Parlamenta un Padomes lēmumu Nr. 280/2004/EK (Dokuments attiecas uz EEZ)” ar vārdiem un skaitļiem „Eiropas Komisijas 2013.gada 2.maija regulu Nr. 389/2013, ar ko izveido Savienības reģistru saskaņā ar Eiropas Parlamenta un Padomes Direktīvu 2003/87/EK un Eiropas Parlamenta un Padomes Lēmumu Nr. 280/2004/EK un Lēmumu Nr. 406/2009/EK un atceļ Komisijas Regulu (ES) Nr. 920/2010 un Regulu (ES) Nr. 1193/2011”.

3. Papildināt Pārejas noteikumus ar 37.punktu šādā redakcijā:

„37. Ministru kabinets divu mēnešu laikā no šā likuma spēkā stāšanās dienas izstrādā un pieņem šī likuma 32.3 panta devītās daļas 1.punktā minētos Ministru kabineta noteikumus. Līdz likuma 32.3 panta devītās daļas 1.punktā minēto Ministru kabineta noteikumu spēkā stāšanās dienai ir spēkā Ministru kabineta 2004.gada 3.augusta noteikumi Nr.661 „Kārtība, kādā notiek darbības ar emisijas kvotām un tiek veidoti iekārtu kopfondi”.”

Ministru prezidents V.Dombrovskis

Vides aizsardzības un reģionālās attīstības ministrs E.Sprūdžs

Vīza:

Vides aizsardzības un reģionālās attīstības ministrijas

valsts sekretārs A.Antonovs

29.10.2013 09:30

H. Rimša

67026508, Helena.Rimsa@varam.gov.lv